বোধনেই বিসর্জন। গতকাল বিকেল থেকে শুরু হওয়া নাটকের যবনিকা পতন। দেশপ্রিয় পার্কের পুজো বন্ধ করে দিল পুলিস। ষষ্ঠীর বিকেলে সাংবাদিক বৈঠকে নগরপাল জানিয়ে দিলেন, মানুষের নিরাপত্তাই কলকাতা পুলিসের অগ্রাধিকার। তাই, এ বছর আর দর্শনার্থীরা বড় দুর্গা দেখতে পারবেন না।
 ওয়েব ডেস্ক: বোধনেই বিসর্জন। গতকাল বিকেল থেকে শুরু হওয়া নাটকের যবনিকা পতন। দেশপ্রিয় পার্কের পুজো বন্ধ করে দিল পুলিস। ষষ্ঠীর বিকেলে সাংবাদিক বৈঠকে নগরপাল জানিয়ে দিলেন, মানুষের নিরাপত্তাই কলকাতা পুলিসের অগ্রাধিকার। তাই, এ বছর আর দর্শনার্থীরা বড় দুর্গা দেখতে পারবেন না। পঞ্চমীর রাতেই কাপড়ে ঢাকা পড়ে বড় দুর্গা। দর্শনার্থীদের দৃষ্টিকে ফাঁকি দিতে দেশপ্রিয় পার্কের পাঁচিলে লাগানো হয় উঁচু ফ্লেক্স। তবুও, ষষ্ঠীর সকাল থেকে উঁকিঝুঁকির বিরাম ছিল না। পুজো বন্ধের নির্দেশ জেনে হোক বা না জেনে, বড় দুর্গা দেখতে হাজির জেলা, এমনকি ভিন রাজ্যের দর্শনার্থীরাও। পার্কের বাইরে থেকে দুর্গা আবার দৃশ্যমান। উদ্যোক্তারা বললেন, দর্শনার্থীদের কথা ভেবে পুলিসের সঙ্গে কথা বলেই তাঁরা পর্দা সরিয়েছেন। যদিও, পুলিস তা মানতে চায়নি। 
ষষ্ঠীর সারাদিনই দেশপ্রিয় পার্কে ছিলেন লালবাজারের বড়কর্তারা। রাসবিহারী অ্যাভিনিউ ও শরত্‍ বোস রোড খোলা থাকলেও পার্ক লাগোয়া ছোট রাস্তা মতিলাল
নেহরু রোড, মনোহরপুকুর রোডে ব্যারিকেড বসিয়ে দেয় পুলিস।